**Sociālā darbinieka palīgmateriāls audžuģimenes kompetenču sarunai**

Datums: \_\_\_\_\_\_\_\_\_\_\_\_\_\_\_\_ Audžuģimene: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Kompetences** | **Jautājumu piemēri** |
| **1. kompetenču kategorija “Bērna aprūpe un aizsardzība”** | |
| * 1. Spēj nodrošināt drošu, strukturētu un gādīgu atmosfēru, kārtību, kas trauksmainu bērnu mudina uz pieņemamu uzvedību. | * *Lūdzu, pastāstiet par jūsu ģimenes dienaskārtību parastā skolas dienā?* * *Pastāstiet, kā esat mainījuši vai pielāgojuši mājas vidi un ikdienas rituālus pēc bērna ienākšanas ģimenē vai atbilstoši viņa vajadzībām?* * *Kuri dienas posmi bērnam ir emocionāli grūtākie?* * *Kas bērnam palīdz šajos dienas posmos?* |
| * 1. Zina, kā pasargāt bērnus un nepieļaut bērna atkarību no apreibinošām vielām un tehnoloģiju pārmērīgas lietošanas; zina bērnu personīgās drošības pamatprincipus saskarsmē ar citiem un spēj tos iemācīt bērniem. | * *Kādus pasākumus ģimenē nodrošināt, lai izvairītos no atkarību riska?* * *Vai pēdējā gada laikā bērnam ir bijuši apreibinošu vielu lietošanas gadījumi vai nosliece uz viedierīču atkarību? Kas par to liecināja? Kā jūs to risinājāt?* * *Kādi, Jūsuprāt, ir būtiskākie bērnu personiskās drošības pamatprincipi?* |
| * 1. Spēj atpazīt situācijas, kad bērns ir kļuvis atkarīgs (alkohols, narkotikas, viedierīces u.c.), zina, kā reaģēt un kur vērsties pēc palīdzības. |
| * 1. Sadarbojas ar veselības aprūpes speciālistiem, zina, kā bērnam nodrošināt veselības aprūpes pakalpojumus un ievērot ārstu norādījumus. | * *Pastāstiet par pagājušā gada situācijām, kurās bija nepieciešams iesaistīt bērna ģimenes ārstu vai kādu citu speciālistu?* * *Ko ārsti secināja? Ko ieteica? Kāda bija jūsu reakcija/rīcība pēc vizītes pie ārsta?* |
| * 1. Atpazīst pamešanas novārtā un citas piedzīvotās emocionālās vardarbības sekas un spēj atbilstoši rīkoties, lai palīdzētu bērnam. | * *Kādas bērna pagātnes notikumu sekas redzat viņa uzvedībā?* * *Kā esat mēģinājuši palīdzēt bērnam tik pāri šīm sekām?* |
| * 1. Atpazīst fiziskas un seksuālas vardarbības sekas un spēj atbilstoši rīkoties, lai palīdzētu bērnam. |
| * 1. Prot nodrošināt drošu vidi vardarbībā cietušam bērnam un novērst vardarbības riskus attiecībās ar citiem ģimenes locekļiem. | * *Kā ikdienā novēršat vardarbīgu attiecību riskus starp ģimenes locekļiem?* |
| * 1. Atpazīst pašreizējas emocionālas vardarbības (mobings, bulings, stigmatizācija u.c.) sekas un spēj atbilstoši rīkoties, lai palīdzētu bērnam. | * *Vai esat novērojuši kādas uzvedības pazīmes, kas liecina, ka bērns pašlaik piedzīvo kādu emocionālo vardarbību vienaudžu vidū vai citur?* * *Ko esat mēģinājuši darīt, lai palīdzētu?* |
| **2. kompetenču kategorija “Bērna attīstības vajadzību apmierināšana un kavētas attīstības novēršana”** | |
| * 1. Zina attīstības uzdevumus bērnam dažādos vecumposmos un prot atpazīt kavētu attīstību fiziskajā, emocionālajā, sociālajā un intelektuālajā jomā. | * *Kā bērnam izdodas apgūt skolas vielu/ bērnudārza uzdevumus?* * *Kādi novērojumi un uzvedība liecina par atbilstošu/kavētu fizisko, emocionālo, sociālo un intelektuālo attīstību?* * *Kā bērnam izdodas veidot attiecības ar saviem vienaudžiem?* |
| * 1. Spēj sadarboties ar izglītības iestāžu personālu un interešu izglītības pakalpojumu sniedzējiem, lai nodrošinātu bērna vajadzības. | * *Kādas jums ir attiecības ar bērna skolotāju/ audzinātāju?* * *Kādas vēl nodarbības bērnam patīk apmeklēt?* |
| * 1. Prot pamanīt un atbalstīt bērna individuālos talantus un stiprās puses arī ārpus skolas. | * *Kādas ir bērna aizraušanās, ko viņam īpaši patīk darīt brīvajā laikā, kas viņu aizrauj?* * *Kā jūs iesaistāties un atbalstāt bērnu viņa brīvā laika nodarbēs?* * *Kā ikdienas situācijās izmantojat vai attīstāt bērna stiprās puses un talantus?* |
| * 1. Zina un pielieto piesaisti veidojošu (pozitīvu) disciplinēšanu, rūpējoties par bērniem ar traumatisku pieredzi. | * *Pastāstiet par pēdējo gadījumu, kad bērns uzvedās nepieņemami? Kā jūs reaģējāt?* |
| * 1. Izprot bērna vajadzības, kuras “slēpjas” zem bērna nepieņemamas uzvedības. | * *Kādas bērna vajadzības “slēpjas” zem šīs uzvedības (-ām)?* * *Kā esat mēģinājuši apmierināt šīs vajadzības, kuras slēpjas zem bērna uzvedības?* |
| * 1. Prot iesaistīt bērnu lēmumu pieņemšanā (piem., attiecībā uz lēmumiem par viņu pašu vai ģimenei svarīgiem jautājumiem). | * *Kā jūs ģimenē pieņemat lēmumus?* * *Ko darāt, ja bērnam ir cits viedoklis un vecākiem cits?* |
| * 1. Izprot piesaistes veidošanās procesu un piesaistes nozīmi bērna attīstībā. | * *Ar ko bērnam pagātnē ir bijusi visdrošākā piesaiste?* * *Ar ko pašlaik viņam ir droša piesaiste? Kas par to liecina?* |
| * 1. Izprot riska faktorus un simptomus bērnu depresijai un trauksmei. Zina, kādos gadījumos bērniem nepieciešams garīgās veselības aprūpes speciālistu pakalpojums. | * *Vai pēdējā gada laikā bērnam ir bijusi nomāktības vai trauksmes ilgstošāki brīži?* * *Kā jūs reaģējāt uz to?* |
| * 1. Izprot bērna drošības sajūtas nozīmīgumu un pārvalda tās stiprināšanas paņēmienus. | * *Kas bērna uzvedībā liecina, ka viņš jūtas drošāks pie jums?* |
| * 1. Prot izmantot metodes, lai novērstu vai mazinātu dusmīgu un agresīvu bērna uzvedību, kliedētu bērna dusmas un konstruktīvi risinātu bērna dusmu/agresijas izpausmes, neuztverot tās personīgi. | * *Cik bieži bērnam ir dusmu lēkmes?* * *Pastāstiet par bērna pēdējo dusmu lēkmi.* * *Kā jūs reaģējāt?* * *Kā jūs paši jutāties tai brīdī?* |
| **3. kompetenču kategorija “Bērnam nozīmīgu emocionālu saikņu ietekme un atbalstīšana”** | |
| * 1. Spēj cienīt bērna saikni ar viņa bioloģisko ģimeni un iepriekšējiem aprūpētājiem un apzinās tās nozīmību bērnam. | * *Kādas ir jūsu attiecības ar bērna bioloģiskajiem vecākiem?* * *Kādas vēl attiecības bērns uztur no iepriekšējo aprūpētāju laikiem?* |
| * 1. Izprot un spēj pieņemt atšķirības (piem., sociālās, ekonomiskās, kultūras, reliģijas) starp bērna izcelsmes ģimeni un audžuģimeni. | * *Kādas bērnam pierastās tradīcijas esat adaptējuši savā ģimenē, līdz ar bērna ienākšanu?* * *Vai ir kādas bērna ģimenes tradīcijas, parašas, kuras jums grūti pieņemt savā ģimenē?* |
| * 1. Zina, ka ir svarīgi cienīt un atbalstīt bērna saikni ar viņa brāļiem un māsām, ņemot vērā katra bērna situāciju. | * *Kādas attiecības bērnam ir ar brāļiem/māsām?* * *Kā veicināt saiknes uzturēšanu ar brāļiem /māsām?* |
| * 1. Prot sagatavot bērnu bioloģiskās ģimenes apmeklējumam un palīdzēt tikt galā ar emocijām, kas izriet no saskarsmes ar bioloģisko ģimeni. | * *Pastāstiet par pēdējām bērna un bioloģiskās ģimenes tikšanās reizēm?* * *Kā jūs jutāties par šīm tikšanās reizēm?* * *Kā bērns jutās pirms/pēc tikšanās reizēm?* * *Kā palīdzējāt bērnam tikt galā ar viņa emocijām?* |
| * 1. Zina, kā bērnā rosināt pozitīvu attieksmi pret savu identitāti, vēsturi, kultūru un vērtībām (piem., Dzīves gājuma grāmata). | * *Kā jūs ievācat/glabājat informāciju par bērna iepriekšējiem aprūpētājiem?* * *Cik bieži ar bērnu runājat par bērna izcelsmes ģimeni?* |
| **4. kompetenču kategorija “Drošu un atbalstošu mūžilgu attiecību veidošana”** | |
| * 1. Izprot pastāvīguma nozīmi bērna dzīvē. | * *Cik bieži bērns (-i) ir pārcēlies (-ušies)?* * *Kādi ir jūsu novērojumi, kā tas ir ietekmējis bērna uzvedību/emocijas?* |
| * 1. Izprot jaunieša pārejas procesu uz patstāvīgu dzīvi, zina, kāda informācija un prasmes jaunietim ir nepieciešamas patstāvīgai dzīvei pēc ārpusģimenes aprūpes beigšanās. | * *Vai jums ir informācija par to, kādu atbalstu jūsu bērna pašvaldība sniegs jaunietim, pārejot uz patstāvīgu dzīvi?* * *Vai jums ir plāns, kā sagatavot jaunieti pārejai uz patstāvīgu dzīvi?* * *Kādas emocijas novērojat, kad jaunietis runā par aiziešanu no jūsu ģimenes patstāvīgā dzīvē?* * *Cik ciešu kontaktu plānojat uzturēt ar jaunieti pēc tam, kad viņš sasniegs pilngadību un vairs nebūs jūsu ģimenē?* |
| * 1. Saprot, ka ģimenes atkalapvienošana ir primārais bērnu labklājības mērķis, izņemot gadījumus, ja tas apdraud bērnu. | * *Kādas ir jūsu attiecības ar bērna bioloģisko ģimeni?* * *Kā ir veidojusies jūsu kā audžuģimenes sadarbība ar bērna bioloģisko ģimeni?* * *Kā jūs raksturotu savu pēdējo sarunu ar bērna māti (citu radinieku) par viņu nākotnes plāniem attiecībā uz bērnu?* |
| **5. kompetenču kategorija “Sadarbība un emocionālā inteliģence”** | |
| * 1. Spēj sadarboties, atklāti komunicēt un vērsties pēc atbalsta pie attiecīgām institūcijām un speciālistiem (piem., atbalsta centrs, bāriņtiesa, pašvaldības sociālais dienests), lai risinātu grūtības un nodrošinātu bērna labākās intereses. | * *Kad jūs pēdējo reizi vērsāties savā atbalsta centrā (bāriņtiesā, pašvaldībā, sociālajā dienestā utt.), lai risinātu kādu sarežģītu jautājumu?* * *Ja rodas problēmsituācijas, kur vispirms vēršaties pēc palīdzības?* |
| * 1. Zina, cik vērtīgi ir sadarboties ar citām audžuģimenēm, aizbildņiem un adoptētājiem un iesaistīties audžuvecāku atbalsta grupās un citās kopīgās aktivitātēs. | * *Vai esat iesaistījies sava atbalsta centra organizētajā atbalsta grupā? Kā vērtējat atbalstu, ko saņemat šajā grupā?* * *Vai jums ir pazīstama audžuģimene (aizbildņi, adoptētāji), ar kuriem regulāri pārrunājat radušās grūtības? Pastāstiet, lūdzu, par šīm attiecībām.* * *Kad pēdējo reizi pārrunājāt grūtības ģimenē ar ģimenēm sev līdzīgā situācijā?* |
| * 1. Apzinās, kā audžuģimenē uzņemtie bērni var ietekmēt attiecības ģimenē (laulāto attiecības, attiecības starp vecākiem un bērniem un starp brāļiem un māsām). | * *Kopš bērna ienākšanas ģimenē, vai esat ievērojuši pārmaiņas dinamikā ar savu laulāto? Pārmaiņas attiecībās ar saviem bioloģiskajiem bērniem (citiem uzņemtajiem bērniem)?* * *Vai ir bijusi situācija, kad ir nācies risināt konfliktu situāciju starp ģimenē jau esošajiem bērniem un uzņemto bērnu (-iem)?* |
| * 1. Spēj nodrošināt pienācīgu un regulāru emocionālo pašaprūpi sev kā audžuģimenei, kā arī spēs meklēt palīdzību, kad tā nepieciešama. | * *Kā jūs rīkojaties situācijās, kad iestājas fizisks vai emocionāls nogurums?* * *Cik bieži jūs veltāt laiku sev vai dodaties atpūsties vienatnē vai divatā ar savu laulāto?* * *Kad jūs pēdējo reizi par savām problēmām un pārdzīvojumiem runājāt ar garīgās veselības speciālistu (mentoru, psihologu, garīdznieku)?* * *Kad jūs pēdējo reizi darījāt kaut ko, kas jums palīdzēja atpūsties?* |
| * 1. Spēj būt elastīgs un stresa situācijās saglabāt mieru. | * *Atsauciet atmiņā nesenāko situāciju, kad piedzīvojāt lielu stresu. Kā jūs rīkojāties šajā situācijā? Kā jūs būtu gribējis rīkoties?* |
| * 1. Spēj būt empātisks pret bērna pagātni un bērna vecākiem. | * *Kad jums pēdējo reizi bija saruna ar savu bērnu par viņa pagātni?* * *Atsauciet atmiņā sarunu ar kādu uzticamu cilvēku, ar kuru pārrunājāt bērna pagātni. Kā jūs jutāties?* * *Cik bieži domājat un runājat par uzņemtā bērna vecākiem? Kādas emocijas jūsos raisa šīs sarunas?* |
| **6.****kompetenču kategorija “Bērna pārejas izpratne”** | |
| * 1. Spēj sadarboties ar institūcijām un speciālistiem, lai veicinātu bērnam pēc iespējas labvēlīgu pārejas procesu uz citu aprūpes formu. | * *Vai kopā ar b/tiesas pārstāvi esat izveidojuši plānu, kā bērnam pakāpeniski pāriet uz jauno aprūpes formu?* * *Vai Jūs esat informēts par bērna pastāvīgas aprūpes risinājuma plānu (sk. Bērna IAP veidlapa, II sadaļa), vai esat piedalījies tā plānošanā?* |
| * 1. Pārzin bērna adaptācijas posmus jaunā ģimenē un iespējamās bērna emocijas un uzvedības katrā no posmiem. | * *Domājot par iepriekšējo gadu, kādus pielāgošanās posmus novērojāt jūsu attiecībās ar uzņemto bērnu?* * *Kurš no pielāgošanās posmiem bija visgrūtākais?* * *Kāda bija bērna uzvedība visgrūtākajā pielāgošanās posmā?* * *Pastāstiet par brīdi, kad sapratāt, ka jūsu attiecībās ir noticis pavērsiens.* |
| * 1. Zina, kā šķiršanās un zaudējums ietekmē bērna emocijas un uzvedību dažādos vecumposmos, un māk palīdzēt bērnam samierināties ar zaudējumu. | * *Kad jūs pēdējo reizi runājāt ar bērnu par viņa iepriekšējiem aprūpētājiem?* * *Pastāstiet man par sarunu, kurā bērns ar skumjām atcerējās savu iepriekšējo ģimeni vai draugus. Kāda bija jūsu reakcija?* * *Kādas emocijas jūs izjūtat, kad bērns bēdājas par šķiršanos no iepriekšējās ģimenes un draugiem?* |
| * 1. Izprot bērna pārejas procesu no audžuģimenes uz adoptētāju vai aizbildņu ģimeni un šīs pārejas ietekmi uz bērnu. | * *Kā plānojat bērnu sagatavot pārejai uz jauno aprūpes formu?* * *Kā plānojat paši tam sagatavoties?* |
| * 1. Izprot bērna pārejas procesu uz bioloģisko ģimeni un tā ietekmi uz bērnu; zina, kā sagatavot bērnu šim procesam, un spēj atbalstīt bērnu šajā pārejā. |